สวัสดีค่ะ 1. อยากสอบถามเกี่ยวกับเรื่องประจำเดือนมาไม่ปกติค่ะ โดยปกติที่เคยนับรอบเดือน เช่น เดือนที่แล้วหนูมาประจำเดือนวันที่ 19 พอมาถึงเดือนนี้วันที่ 19 แล้วก็ยังไม่มาค่ะ จะมาหลังจากนั้น 10-15 วันเลยค่ะ หนูควรทำยังไงดีค่ะ 2.การนับหน้า 7 หลัง 7 กับการมาไม่ปกติ จะมีผลไหมค่ะ
สวัสดีค่ะ ระยะห่างระหว่างรอบประจำเดือนที่ปกติคือ 21-35 วัน หรือบางรายอาจนานถึง 45 วันก็ได้ โดยการนับระยะห่าง ให้นับจากวันแรกของประจำเดือนในรอบก่อน จนถึงก่อนวันแรกของรอบถัดไป ดังนั้น หากมีระยะห่างระหว่างรอบเดือนทุก 45 วัน ก็ยังไม่ได้ถือว่าผิดปกติอะไรค่ะสำหรับการนับระยะปลอดภัยนั้น การนับหลัง 7 วัน สามารถใช้ได้ คือให้นับจากวันแรกที่มีประจำเดือนมาไปจนครบ 7 วัน ในช่วง 1-7 วันนี้ ก็จะถือว่าเป็นระยะปลอดภัย หากมีเพศสัมพันธ์ โอกาสที่จะตั้งครรภ์ก็มีน้อยมากส่วนการนับหน้า 7 วันนั้น คือช่วงระยะเวลา 1-7 วันก่อนที่ประจำเดือนจะมา ดังนั้น หากมีระยะห่างระหว่างรอบประจำเดือนที่ไม่สม่ำเสมอ คือไม่เท่ากันในทุกๆ รอบเดือน การนับหน้า 7 วัน ก็จะมีโอกาสผิดพลาดได้มาก เพราะเราไม่มีทางทราบได้แน่นอนว่าประจำเดือนจะมาในวันไหนค่ะ